Na temelju odredbe članka 18.stavka 1. točka 6. Zakona o turističkim zajednicama i promicanju hrvatskog turizma (Narodne novine br.52/19 i 42/20 ) , članka 3.Pravilnika o posebnim uvjetima koje moraju ispunjavati zaposleni u turističkim zajednicama (Narodne novine br. 13/22) te članka 23. točke 6. Statuta Turističke zajednice grada Skradina u postupku imenovanja direktora/ice Turističke zajednice grada Skradina , Turističko vijeće Turističke zajednice grada Skradina na 7.sjednici održanoj 31.svibnja 2022. godine donosi slijedeću

**ODLUKU**

**O imenovanju direktorice Turističke zajednice grada Skradina**

**I.**

1. Bernarda Marasović, Rupe 151, Skradin, koja ispunjava sve tražene uvjete iz natječaja objavljenog 5.svibnja 2022.godine na službenim internet stranicama Turističke zajednice Grada Skradina, imenuje se za direktoricu Turističke zajednice Grada Skradina na mandatno razdoblje u trajanju 4 (četiri) godine, a mandat počinje teći 30.lipnja 2022.godine
2. S imenovanom se sklapa Ugovor o radu na određeno vrijeme , na razdoblje od 4 (četiri)godine

 **II.**

Imenovana je obvezna položiti stručni ispit za direktora turističke zajednice u roku od godinu dana od pravomoćnosti ove odluke.

 **III.**

Direktorica zastupa Turističku zajednicu grada Skradina , organizira i rukovodi radom i poslovanjem turističke zajednice, provodi odluke Turističkog vijeća Zajednice i u granicama utvrđenih ovlasti odgovorna je za poslovanje turističke zajednice i zakonitost rada turističke zajednice.Za svoj rad odgovara turističkom vijeću i predsjedniku turističke zajednice.

 **Obrazloženje**

Na sjednici Turističkog vijeća Turističke zajednice Grada Skradina od 15.veljače 2022.godine donesena je Odluka o raspisivanju javnog natječaja za izbor i imenovanje direktora/ice Turističke zajednice grada Skradina. Natječaj je objavljen 5.svibnja 2022.godine na internet stranicama Turističke zajednice Grada Skradina. Rok za podnošenje prijava bio je 16.05.2022.godine.

U natječaju je bilo navedeno da uz opće uvjete propisane Zakonom o radu ( NN 93/14 , 127/17 i 98/19), kandidati moraju ispunjavati posebne uvjete sukladno člancima 21. i 23. Zakona o turističkim zajednicama i promicanju hrvatskog turizma (NN 52/19 i 42/20) , te članku 3. Pravilnika o posebnim uvjetima koje moraju ispunjavati zaposleni u turističkim zajednicama (NN 13/22) kako slijedi:

1. Završen najmanje stručni studij ili preddiplomski sveučilišni studij
2. Najmanje dvije godine radnog iskustva na poslovima koji odgovaraju stupnju stečene stručne spreme iz točke 1. ovoga stavka , ili jedna godina radnog iskustva na rukovodećim poslovima u turizmu,
3. Znanje jednog stranog jezika
4. Znanje rada na osobnom računalu

Uz dokaze o ispunjavanju gore navedenih posebnih uvjeta ovog natječaja, prilikom prijave na javni natječaj, kandidat je dužan priložiti svoj prijedlog četverogodišnjeg programa rada TZG Skradina, izrađen na temelju strateških dokumenata koji se odnose na područje na kojem djeluje turistička zajednica.

Prijava na natječaj morala je sadržavati:

1. Ime i prezime kandidata/kandidatkinje
2. Adresu prebivališta/boravišta, broj telefona/mobitela i adresu elektroničke pošte
3. Naznaku kako je riječ o prijavi na predmetni natječaj
4. Specifikaciju priloga/priloženih dokaza uz prijavu
5. Vlastoručni potpis kandidata/kandidatkinje

Uz vlastoručno potpisanu prijavu na natječaj , kandidati su bili dužni priložiti:

1.Životopis, vlastoručno potpisan

2.Preslik osobne iskaznice

3.Dokaz o odgovarajućem stupnju obrazovanja (preslik diplome ili potvrde visokoškolske ustanove o stečenoj stručnoj spremi)

4.Dokaze iz kojih je vidljivo da kandidat ima najmanje dvije godine radnog iskustva na poslovima koji odgovaraju stupnju stručne spreme ili jednu godinu radnog iskustva na rukovodećim poslovima u turizmu – elektronički zapis ili potvrdu HZMO-a o prijavama i odjavama na mirovinsko osiguranje iz kojeg je razvidan mirovinski staž i stručna sprema, presliku potvrde ranijeg poslodavca ili drugo odgovarajuću ispravu (preslika ugovora o radu, rješenje i sl.) iz koje je vidljivo jeli radno iskustvo ostvareno u odgovarajućoj stručnoj spremi , na kojim poslovima i u kojem trajanju.

5.Prijedlog četverogodišnjeg programa rada turističke zajednice, izrađen na temelju strateških dokumenata koji se odnose na područje na kojem djeluje turistička zajednic

6. Dokaz o znanju jednog stranog jezika (preslik odgovarajuće potvrde, uvjerenja, certifikata, svjedodžbe ili indeksa)

7. Dokaz o poznavanju rada na osobnom računalu (preslik odgovarajuće potvrde, uvjerenja, certifikata, svjedodžbe ili indeksa ili vlastoručno potpisana izjava da poznaje rad na računalu

Vijeće TZG Skradina je na 6.sjednici imenovalo članove Natječajne komisije za provedbu natječaja Turističkog vijeća TZG Skradina za izbor direktora/ice TZG Skradina od 5 članova.

Natječajna komisija sastala se 19.05.2022.godine te utvrdila slijedeće:

Zaprimljeno je ukupno 5 (pet) pristiglih prijava na natječaj i zaprimljene su u propisanom roku u objavljenom Natječaju za izbor direktora TZG Skradina.

Prijave su otvorene redoslijedom pristiglim na adresu TZG Skradina, te komisija utvrđuje da su svoje prijave dostavili :

1.Damir Nakić

2.Ivan Budimir

3.Marija Grozdanić

4.Ivana Mršić

5.Bernarda Marasović

Komisija zaključuje , u skladu sa točkom IV Natječaja, da su sve prikupljene prijave pravodobne, uredne i potpune , te da kandidati ispunjavaju formalne uvjete ovog natječaja.Isto tako da prijave sadržavaju sve podatke i priloge propisane ovim natječajem.

Prema odredbama Natječaja kandidati koji ispunjavaju formalne uvjete natječaja dužni su pristupiti razgovoru sa članovima vijeća TZG Skradina, a kandidati će biti obaviješteni o vremenu i mjestu održavanja razgovora

Nakon pregleda pristiglih prijava i zaključaka u prethodnim točkama Zaključka komisija predlaže Turističkom vijeću TZG Skradina slijedeće kandidate za poziv na razgovor i predstavljanje za izbor direktora/ice Turističke zajednice grada Skradina:

1. Damir Nakić

2.Ivan Budimir

3.Marija Grozdanić

4.Ivana Mršić

5.Bernarda Marasović

Na 7. sjednici Vijeća Turističke zajednice grada Skradina provedeno je predstavljanje i razgovor sa kandidatima pred članovima Vijeća.

**Turističko Vijeće TZG Skradina je u drugom krugu tajnog glasovanja donijelo odluku o izboru i imenovanju direktorice Turističke zajednice grada Skradina Bernarde Marasović , na mandatno razdoblje od 4 (četiri) godine, sa 5 glasova od ukupno nazočnih 9 vijećnika.**

 **Ova Odluka stupa na snagu danom donošenja, a objavit će se na mrežnim stranicama Turističke zajednice Grada Skradina.**

Uputa o pravnom lijeku:

Protiv navedene Odluke se može uputiti žalba Turističkom vijeću Turističke zajednice grada Skradina u roku od osam (8) dana.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Antonijo Brajković

 Predsjednik Turističke vijeća TZG Skradina